Heyetê Rayberdişê Merkezî yê HDPyî bi eşkerayîyêke şehîdê menga gulane yad kerdî.
Eşkerayîye de ame vatene ke menga gulane de xeylê têkoşerê demokrasî û şorişî şehîd bîyê. HDPyî vat: ''Serkêşê têkoşînê şoreş û sosyalîzmî Îbrahîm Kaypakkaya, Hakî Karer, Çar Şoreşger û şorişgêrê bînî vera faşîzmî xoverdayîş de şehîd bîyî. Kaypakkaya 18ê gulana 1973yî de Zîndanê Amedî de îşkence de adirê şoreş û azadîye geş kerd û tarîxê têkoşînî de ca girewt.
3ê gulana 1971î de Sînan Cemgîl û embazê ci vera emperyalîzm û kanwazîye Nurhakan de bîyî nameyê azadî û xoverdayîşî. Hakî Karer mîyanê têkoşînê hemparî yê kurdan û tirkan de 18ê gulana 1977î de Dîlok de bi komployêkî ame qetilkerdene. Ferhat Kûrtay, Mahmûd Zengîn, Eşref Anyik û Necmî Oner vera Darbeya 12ê Êlule bedenê xo kerd meşaleya azadîye.
Ma nê şorişgêran bi rêzdarî yad kenê. Ma do mîrasê înan ê têkoşînî pîlêr bikerê, demokrasî, azadî û têdûştîye bîyarê nê welatî.''
